
Anexarea de catre Uniunea Sovietica a Basarabiei si nordului Bucovinei’, la 28 iunie 1940, a fost consecinta directa a Pac- 
tului Molotov-Ribbentrop si a izolării politice si militare din acea perioadă a României. 


Cu aproape un an înainte de începutul amputărilor teritoriale suferite de România în vara anului 1940, Germania și URSS au încheiat, 
la 23 august 1939, un tratat de neagresiune, însoţit de un protocol adițional secret, prin care cele două parti își delimitau « sferele de 
interese ». Tratatul, cunoscut și sub numele celor doi semnatari ca Pactul Molotov-Ribbentrop (primul — comisar al poporului pentru 
Afacerile Străine al URSS, celălalt — ministrul de Externe al Reich-ului), a rezultat din convergenta de interese ale celor două regimuri 
totalitare și a schimbat configuraţia geostrategică a continentului european. 


Antagonismul declarat dintre ideologiile regimurilor de la Berlin și Moscova — nazism și comunism — nu i-a împiedicat pe Hitler și Stalin 
să cadă de acord și să fixeze soarta ţărilor din imediata vecinătate a Germaniei și URSS. 


Pentru Fuhrer, înţelegerea cu URSS era condiţia indispensabilă declanșării — dorite de el — a războiului, prin cîștigarea căruia spera sa 
instaureze hegemonia celui de-al treilea Reich în Europa și în lume. Garantia acordată Poloniei de Marea Britanie și de Franţa, la 31 
martie 1939, crea perspectiva unui război pe două fronturi în cazul în care guvernul de la Varșovia ar fi respins revendicările Berlinului 
(orașul Danzig/Gdafisk și o cale ferată pe teritoriul polon unind Germania propriu-zisă cu Prusia Orientală și beneficiind de 
extrateritorialitate). Pentru ca garanţia să capete o consistență militară, era nevoie ca Uniunea Sovietică să fie asociată la apărarea 
Poloniei, avînd în vedere că frontiera de vest a Germaniei era străjuită de Linia Siegfried, a cărei străpungere — pentru a veni în 
sprijinul Poloniei — ar fi necesitat, judecînd după experienţa primului război mondial, costuri umane uriașe. 


Uniunea Sovietică și conducătorul ei, Stalin — care, după acordul de la Munchen (29 septembrie 1938), încheiat, în detrimentul 
Cehoslovaciei, de Germania, Italia, Marea Britanie și Franţa, păreau într-o totală izolare — s-au aflat, odată cu începerea crizei 
poloneze, în situaţia de arbitri ai Europei. 


Hitler avea nevoie de URSS pentru a evita un război pe două fronturi : în vest, împotriva Franţei și Marii Britanii ; în est, împotriva 
Poloniei și URSS, dacă acestea din urmă s-ar fi alăturat coaliției anglo-franco-poloneze Führer-ul era convins că, dacă URSS rămînea 
neutră, Wehrmacht-ul era capabil să lichideze rapid Polonia (2-3 săptămîni), pentru a se « întoarce » apoi în Vest. 


La rîndul lor, premierii Marii Britanii si Franţei — Chamberlain și, respectiv, Daladier — înțelegeau că garanţia dată Poloniei nu căpăta 
eficienţă decît dacă Uniunea Sovietică s-ar fi alăturat celor două mari democrații occidentale. 


Stalin avea de ales între cele două oferte : cea anglo-franceză și cea germană. Prima însemna participarea la un război pentru 
apărarea unei ţări — Polonia — pe care Moscova o considera « un copil monstruos al Versailles-ului » si care nu dorea să fie salvată de 
sovietici (« cu germanii ne pierdem independenţa, cu rușii ne pierdem sufletul », gîndeau polonezii). În afară de angajarea într-un 
război nedorit, URSS nu obținea nici un beneficiu de pe urma efortului militar. Ce avantaje ar fi putut căpăta la masa păcii — în cazul 
victoriei — în fata celor două mari puteri « imperialiste » ? 


Oferta lui Hitler era mult mai tentantă : dacă raminea neutră, URSS își vedea recunoscută o întinsă « sferă de interese » în Europa 
Nordică, Central-Răsăriteană si de Sud-Est. Propunerea germană venea în întîmpinarea celor două obiective fundamentale ale politicii 
externe promovate de Stalin, ca mijloacele cele mai sigure de a garanta securitatea Ţării Socialismului : 


a) Crearea unui briu de protecţie (glacis strategic) la frontierele sovietice. 
b) Stimularea unui război între țările capitaliste pentru a împiedica formarea unei mari coaliții antisovietice. 


Era evident că, odată asigurată neutralitatea URSS, Hitler avea să declanșeze atacul împotriva Poloniei, ceea ce avea să atragă 
onorarea garanţiei din 31 martie 1939, ajungîndu-se astfel la un război între Germania și anglo-francezi, adică acea diviziune 
sîngeroasă a lumii capitaliste, chemată să favorizeze răspîndirea revoluţiei comuniste. 


În același timp, Hitler era dispus să plătească generos prețul neutralității sovietice : Finlanda, Estonia, Letonia (initial, Lituania rămînea 
în sfera germană), o mare parte din Polonia și Basarabia. 


Cintarind cele două oferte, Stalin nu putea ezita. Sunt indicii că la 19 august 1939 el a luat decizia de a accepta oferta germană.2 


Ambele parti erau grăbite — odată principiul cooperării acceptat — să încheie tratatul : Hitler, presat de apropierea toamnei, cu ploile ei, 
care stînjeneau funcţionarea binomului tanc-avion, piesa esenţială a războiului-fulger ; Stalin, nerăbdător să vadă statele « imperialiste 
» încăierate, în timp ce Uniunea Sovietică, rămasă în afara conflictului, avea să-și sporească potenţialul militar, să-și extindă graniţele 
si, la momentul judecat de ea oportun, cînd combatanții aveau să-și fi sleit forțele, Armata Roșie avea să intervină si sa pună bazele 
unei pax sovietica. 


pierdut-Basarabia-si- În momentul încheierii tratatului germano-sovietic, atenţia lui Hitler și Stalin era îndreptată asupra Europei Central-Răsăritene, unde 


SINGURI-in-fata- avea să izbucnească războiul si unde cei doi pregăteau împărțirea Poloniei. Europa de Sud-Est a facut, în consecinţă, obiectul 
atacurilor-de-la-Est-si- : , 2 NR : ; fe Si : : i > REA ‘ À : 
de-la-Vest-VIDEO. — articolului 3 din Protocolul adiţional secret, redactat intenţionat într-o forma mai putin precisă, care dădea însă satisfacție semnatarilor, 
48665) în așteptarea intervențiilor de mai tîrziu. Textul suna astfel : « În privința sud-estului Europei, din partea sovietică este subliniat 


interesul pentru Basarabia. Partea germană declară totalul dezinteres politic pentru aceste regiuni ».3 


La prima lectură, cititorul are percepţia unei inadvertente : « aceste regiuni » par a nu se potrivi cu menţionarea numai a Basarabiei. În realitate, « aceste 
regiuni » se referă nu la Basarabia, ci la sud-estul Europei. Chiar însă si cu această lămurire, textul articolului 3 poate fi înțeles în două feluri : 


a) Germania consimte la anexarea Basarabiei de către URSS. 


b) Germania consimte la anexarea de către URSS a Basarabiei și a altor teritorii din Europa de Sud-Est, cu condiţia respectării intereselor sale economice 
(partea germană își exprimase numai dezinteresul politic pentru această arie a continentului). 


Această dublă interpretare avea să provoace — așa cum se va vedea — prima fisură în cooperarea germano-sovietică, ca urmare a revendicării sovietice, 
prezentată României privind nordul Bucovinei. 


Aplicarea clauzelor Protocolului adițional secret a început odată cu împărţirea Poloniei — a patra, după cele de la sfîrșitul secolului al XVIII-lea (1772, 1793, 

1795) — ca urmare a atacării acestei tari de către Germania (1 septembrie) și a intrării Armatei Roșii pe teritoriul ei (17 septembrie 1939). În timpul celei de-a 
doua vizite a lui Ribbentrop la Moscova (27-29 septembrie 1939) a fost semnat tratatul germano-sovietic de frontieră și prietenie. Printr-un protocol adițional 
secret, Lituania a intrat și ea în sfera de interese a URSS, iar linia de demarcaţie în Polonia a suferit o modificare prin intrarea voievodatului Lublin și a unei 


parti a voievodatului Varșoviei în sfera de interese a Germaniei.5 


Atenţia lui Stalin s-a îndreptat asupra celor trei state baltice — Estonia, Letonia și Lituania —cărora Moscova le-a impus tratate de ajutor reciproc, în temeiul 
cărora URSS a căpătat dreptul de a avea baze militare pe teritoriile lor. Stalin, precaut ca întotdeauna, pregătea anexarea statelor baltice, în etape, tinind 
seama de contextul internaţional, mai exact, de așa-numitul « război ciudat », caracterizat prin absenţa unor operaţiuni militare de însemnătate pe frontul de 
vest. 


României i se pregătea, deocamdată, o situaţie apropiată de cea a ţărilor baltice. În absenţa altor surse, aceasta este concluzia ce se desprinde dintr-un 
articol publicat în revista Internaționala Comunistă de Boris Stefanov, secretarul general al CC al Partidului Comunist din România. În articolul intitulat « Răz- 


boiul imperialist și România », liderul comunist recomanda încheierea imediată a unui tratat româno-sovietic de ajutor reciproc.® 


Nimeni nu era atit de naiv incit sa nu inteleaga ca Boris Stefanov se conformase unei indicatii a Kremlinului si ca articolul sau era un mijloc de a sonda 
reacția României. Probabil ca acţiunile sovietice in vederea încheierii unui astfel de tratat ar fi continuat daca, la 30 noiembrie 1939, nu ar fi izbucnit războiul 
sovieto-finlandez, care a concentrat interesul lui Stalin asupra sectorului nordic. Propunerea lui Boris Stefanov a fost, așadar, îngropată. Ministrului României 
la Moscova, Gheorghe Davidescu, comisarul-adjunct al Afacerilor străine, V.P. Potemkin, i-a spus, la 8 decembrie 1939, că « articolul în chestiune expune 


consideratiuni personale ale autorului, care nu corespund vederilor guvernului sovietic ».7 


Încheierea războiului sovieto-finlandez (12 martie 1940) a pus capăt răgazului de care beneficiase România. La 29 martie 1940, vorbind în fata Sovietului 
Suprem al URSS, V.M. Molotov a deschis practic « dosarul basarabean », arătînd de ce nu exista un pact de neagresiune între Uniunea Sovietică și Ro- 
mânia : « Aceasta se explică prin existenţa unei chestiuni litigioase nerezolvate, aceea a Basarabiei, a cărei anexiune de către România nu a fost niciodată 
recunoscută de URSS, deși aceasta nu a pus niciodată chestiunea înapoierii Basarabiei pe cale militară. Astfel, nu este nici un motiv de agravare a rela- 


tiunilor sovieto-române. »8 Declaraţia lui Molotov cuprindea un avertisment dat României, dar și asigurarea că nu era de temut o acţiune militară. Această 
moderație se explică prin situaţia indecisă încă de pe frontul de vest, unde continua « războiul ciudat », Wehrmacht-ul actionind în Norvegia. Probabil ca 


Stalin avea în vedere și faptul că România beneficia de garanţia anglo-franceză din 13 aprilie 1939.9 


Următorul demers sovietic l-a constituit conversaţia însărcinatului cu afaceri al URSS în Italia, L.B. Helfand, cu ministrul României la Roma, Raoul Bossy (19 
aprilie 1940). Abordînd problema Basarabiei, diplomatul sovietic a spus că ea era o « rană adinca » pentru tara sa și că « trebuie căutat un mijloc de a 
vindeca rana ». Din cele spuse de el nu au lipsit însă declaraţii liniștitoare și ademenitoare, cînd a îndemnat la discuţii bilaterale : « De unde știți că dl. 
Molotov ar pune chestiunea Basarabiei în totalitatea ei ? Eu cred că aţi fi mirat de generozitatea (sic !) guvernului sovietic » sau « Dar s-ar putea să nu vi se 
ceară nici o concesiune teritorială. De unde știți că dl. Molotov nu s-ar mărgini să vă propună, de pildă, cedarea vreunei baze navale — ca Estoniei — menită 


apărării contra unei eventuale debarcări a trupelor generalului Weygand ?».10 


Ofensiva declanșată de Wehrmacht pe frontul de vest la 10 mai 1940 a năruit scenariul lui Stalin, întemeiat pe un război de lungă durată între ţările 
capitaliste, cu hecatombe de luptători, care să-i epuizeze pe adversari și să deschidă drumul Armatei Roșii și al revoluției comuniste. Războiul-fulger a înge- 
nuncheat Franţa — pentru a nu mai vorbi de Belgia, Olanda si Luxemburg — în decurs de patruzeci de zile (10 mai-22 iunie 1940). Nu se știa cit va mai 
rezista Marea Britanie, astfel ca Stalin s-a aflat în fata perspectivei de a se găsi singur în fata unui Reich victorios și puternic. S-a grăbit, așadar, să treacă la 
anexarea ţărilor baltice și să rezolve « problema basarabeană ». 


În ziua de 13 iunie 1940, Stalin a convocat la Kremlin o consfătuire la care au participat Molotov, mareșalul S.K. Timoşenko, comisarul poporului pentru 
Apărare, mareșalul B.M. Saposnikov, șeful Statului Major General, și alti înalţi comandanți militari, unde s-a discutat operaţiunea ce trebuia desfășurată 


împotriva României dacă ea s-ar fi opus revendicărilor teritoriale sovietice.!! Pe temeiul celor hotarite la această consfătuire, Direcţia Politică a Armatei Roșii 
a emis o directivă privind munca politică în rîndurile trupelor sovietice din regiunile militare Kiev și Odesa și acţiunile de subminare a moralului militarilor ro- 


mani. Directiva nu face referiri decit la Basarabia, nu si la Bucovina. 12 intrucit, la 23 iunie, V.M. Molotov l-a informat pe ambasadorul german la Moscova, 
contele von der Schulenburg, că URSS va cere României să-i cedeze Basarabia și Bucovina (toată Bucovina !), este de presupus că decizia de a adăuga si 
Bucovina pe lîngă Basarabia a fost luată între 21 și 23 iunie. 


Comunicarea făcută de Molotov diplomatului german — că guvernul sovietic era hotărît să recurgă la forță dacă era necesar — a produs nervozitatea părții 
germane. Pentru economia de război a Reich-ului, livrările de petrol și cereale din România erau esenţiale. Cum să duci un război al motoarelor — așa cum 
era războiul-fulger — fără carburant ? Un război sovieto-român putea perturba livrările de petrol din România sau afecta grav zona petroliferă. Pe lîngă acest 
aspect, Hitler a fost iritat de cererea sovietică privind Bucovina. Fuhrer-ul înțelegea art. 3 din Protocolul adițional secret ca referindu-se strict la Basarabia si 
percepea revendicarea Bucovinei ca prima depășire de către Stalin a limitelor teritoriale fixate sferei de interese a URSS prin acordurile germano-sovietice 


din august-septembrie 1939.13 În răspunsul guvernului german se preciza că problema Bucovinei este « ceva nou », altfel spus, o problemă neabordată în 
discuțiile bilaterale anterioare. Faţă de poziția germană, Stalin, pentru a veni în întîmpinarea poziției germane, a restrîns revendicarea la nordul Bucovinei, 


decizie comunicată de Molotov lui Schulenburg la 26 unie. 14 


În nota ultimativă sovietică din 26 iunie adresată României, URSS cerea « restituirea » Basarabiei si reclama nordul Bucovinei, ca fiind locuit de ucraineni, si 
ca o compensație — neîndestulătoare — pentru cei 22 de ani de ocupație românească a Basarabiei ! 


Guvernul român a avut prevederea să dea o astfel de formulare în răspunsul la cea de-a doua notă ultimativă sovietică încît să nu legalizeze din punctul de 
vedere al dreptului international raptul teritorial savirsit de URSS : « Guvernul român, pentru a evita gravele urmări pe care le-ar avea recurgerea la forță si 


deschiderea ostilităţilor în această parte a Europei se vede silit (s. n.) să primească condiţiile de evacuare specificate în răspunsul sovietic. »15 


La 29 iunie, tancurile sovietice au intrat în ținutul Herta, !6 care nu făcea parte nici din Bucovina, nici din Basarabia, ci din Vechiul Regat, mai exact din 
judeţul Dorohoi, așadar, el nu figura în nota ultimativă sovietică din 26 iunie 1940. S-a aflat sau nu Herta pe harta insotitoare a notei si pe care ministrul 
României a crezut că este mai bine să nu o ia cu el în noaptea de 26/27 iunie ? (Harta luată de Gheorghe Davidescu la 29 iunie și publicată în acea zi în 
presa sovietică, hartă unde Herta intra în frontierele sovietice, putea fi una substituita.) Ramine sigur faptul că militarii sovietici care au intrat la Herta, la 29 


iunie, au declarat, după un incident în urma căruia au fost uciși și răniţi mai multi militari români, că « au greșit că au mers pînă la Herta ».17 


În urma instrucţiunilor primite de la București, Gheorghe Davidescu i-a semnalat lui Molotov incidentul de la Herţa si a subliniat că este vorba de « un vechi 


teritoriu românesc apartinind României încă înainte de războiul din 1914 ».18 Că la Moscova existau îndoieli în privința ocupării ținutului Herţa o dovedește — 
în opinia noastră — faptul că, la 30 iunie, Statul Major General sovietic a cerut șefului de Stat Major al Frontului de Sud, N.F. Vatutin, să transmită, pînă la 


orele 14, « evaluarea insemnatatii raionului Herta din punct de vedere militar si economic ».19 Răspunsul a fost că « Herţa nu are o însemnătate deosebită 
din punct de vedere economic. Din punct de vedere militar, raionul Herţa, prin dispunerea sa pe malul de sud al rîului Prut, ocupă o poziţie de comandă 
asupra raionului Novoselita (staţie de cale ferată), constituie un nod de drumuri si un punct întărit. De aceea, este necesar ca raionul Herta să se afle în 


miinile noastre. »20 Răspunsul lui N.F. Vatutin a pecetluit soarta ținutului Herţa ! 


Dictatul de la Moscova (căci în capitala sovietică a avut loc un dictat similar celui care avea să se desfășoare în Viena la 30 august 1940) a smuls României 
Basarabia, nordul Bucovinei și ţinutul Herta. S-a consumat astfel prima fază a lichidării României Mari. În memoriile sale, lon Negoitescu scrie cu dreptate, 
referindu-se la prăbușirea României Mari în iunie-septembrie 1940 : « Dacă astfel de treburi s-ar fi petrecut în urma unui război pierdut, situaţia nu ar fi fost 
atît de groaznică. Umilinta suferită avea să aibă consecinţe fatale pentru sufletul natiei. A nu fi luptat nici în Răsărit, nici în Apus, la momentul în care ceea ce 


este eroic si tragic trebuie neapărat să-și spună cuvîntul, aveam s-o plătim scump, în straturile morale, vreme de generații. »21 
Plătim si astăzi ! 


Acad. Florin Constantiniu / Basarabia-Bucovina.Info (http://basarabia-bucovina.info/2011/11/25/hello-world/) 


Cedarea Basarabiei și a nordului Bucovinei (http://www.buybooks.ro/saptamana-patimilor-23-28-iunie-/saptamana-patimilor-23-28-iunie-.html), Editura 


Compania (http://www.compania.ro/), București, 2008 


Prefata via Ziaristi Online (http://www.ziaristionline.ro/) 


Citiţi si Profesorul Florin Constantiniu: "Datoria cea mai sfanta a clasei politice din Romania este sa readuca Basarabia in frontierele romanesti” 
(http://basarabia-bucovina.info/2012/04/16/profesorul-florin-constantiniu-datoria-cea-mai-sfanta-a-clasei-politice-din-romania-este-sa-readuca-basarabia-in- 
frontierele-romanesti/) 


Note 


1 Credem că este de preferat « nordul Bucovinei », și nu « Bucovina de Nord » pentru a nu acredita ideea — greșită ! — că jumătatea de nord a acestei 
provincii ar alcătui o unitate istorico-teritorială. 


2 Pentru argumentele lui Stalin, vezi V.L. Dorosenko, I.V. Pavlova, R.C. Raack — « Ne mif : reci Stalina 19 avgusta 1939 goda », Voprosi istorii, 2005, nr. 8, 
pp. 3-20. 


3 Florin Constantiniu — Între Hitler și Stalin. România si Pactul Ribbentrop-Molotov, București, Editura Danubius, 1991, p. 110. 
4 Se întîlnesc lucrări ai căror autori, crezînd că e vorba de o eroare, modifică textul, scriind « această regiune » ! 
5 Florin Constantiniu — op. cit., p. 119. 


6 Articolul a apărut în Kommnunisticeskii Internaţional, 1939, nr. 10, pp. 36-42, dar, așa cum reiese dintr-o notă a autorului, fusese redactat pînă la 24 
noiembrie 1939. 


A Relaţiile româno-sovietice. Documente, vol. Il, 1935-1941 (citat mai departe RRS), București, Editura Fundaţiei Culturale Române, 2003, p. 283. 
8 Ibidem, p. 295. 


9 Guvernul britanic aratase, în toamna lui 1939, însă, la solicitarea guvernului roman, că onorarea garanţiei în cazul unui atac sovietic depindea de ati- 
tudinea Italiei, atunci neutră, si a Turciei, în bune relaţii cu URSS. Practic, era o modalitate de a spune că garanţia era inoperantă într-o asemenea situație. 
În stadiul actual al informaţiei, nu se știe dacă Stalin era la curent, graţie serviciului sovietic de spionaj, cu poziția guvernului britanic. 


10 RRS, p. 306. Nu era exclusă posibilitatea unei acţiuni militare din partea forțelor franceze de pe Teatrul de Operaţiuni din Mediterana Orientală (TOMO), 
condus de generalul Maxime Weygand, partizanul operaţiunilor periferice, în Balcani sau în Caucaz. Pentru spaţiul balcanic, vezi Yannis G. Mourélos — Fic- 
tions et réalités. La France, la Grece et la strategie des opérations péripheriques dans le Sud-Est Européen, Thessaloniki, Institute for Balkan Studies, 1990. 


11 Mihail Meltiuhov — Osvoboditeinii pohod Stalina. Bessarabskii vopros v sovetsko-ruminskih otnoseniiah (1917-1949 gg.), Moscova, Ed. lauza, Eksimo, 
2006, pp. 285-286. Documentele acestei consfatuiri sint si astazi secrete. 


12 Ibidem, pp. 334-335. Textul integral al directivei a fost publicat de Nikolai Sidorov în /stocinik, 1995, nr. 3, pp. 61-68, și a făcut obiectul comunicării lui 
Simion Gheorghiu, Un document militar sovietic despre România (iunie 1940), prezentată la sesiunea Centrului de Studii Ruse și Sovietice cu tema « 
Uniunea Sovietică și instrumentul ei militar : Armata Roşie » (26-27 februarie 2008). 


13 pe larg, Florin Constantiniu — 1941. Hitler, Stalin si România, București, Editura Univers Enciclopedic, 2002, pp. 94 și urm. 


da, Ibidem, p. 108. Ambasadorul german i-a sugerat lui Molotov că litigiul sovieto-român ar putea fi mai ușor solutionat dacă URSS ar restitui tezaurul roman 
trimis in Rusia în timpul primului război mondial, sugestie respinsă prompt si categoric de liderul sovietic. 


15 RSS, p. 348. Vezi si comentariile lui M.D. Ereșcenko și M. Meltiuhov în M. Meltiuhov — op. cit., pp. 350-351. 


16 pentru ţinutul Herta, vezi prof. dr. doc. lon Gherman — Cartea Albă a unor vechi teritorii românești condamnate la înstrăinare, București, Editura Cerna, 
1999, pp. 37-57. 


17 Valeriu Florin Dobrinescu — Bătălia diplomatică pentru Basarabia, 1918-1940, lași, Editura Junimea, 1991, p. 249 ; RRS, p. 352, nota 1. 
18 Ibidem, p. 355. 

19 Mihail Meltiuhov — op. cit., p. 393. 

20 Ibidem, p. 393. 


21|, Negoitescu — Straja dragonilor, Cluj, Biblioteca Apostrof, 1994, pp. 194-195. 


Foto Profesorul Florin Constantiniu: Cristina Nichitus Roncea (http://nichitus.ro/2013/04/14/in-memoriam-florin-constantiniu/) 


Vizionati aici Albumele de Fotografii Basarabia-Bucovina.Info (http://basarabia-bucovina.info/media-gallery/) 

In afara de faptul ca politrucii nostri asculta de comenzi externe cu sfintenie, ar trebui sa ne intrebam daca cei care-i manevreaza (NATO, UE, SUA) doresc reintregirea Romaniei. 

O profeție spune ca Romania va fi atacată de trei ţări...(nu le numec aici)... "Si asupra lor va cădea ploaie de foc" 
Sa fie vorba aici de asa ceva? Om vedea... 

VIOREL CRACIUN 

Patriot " i n UKRAINA „cand toti vecinii tai" UNGARIA , POLONIA , SLOVACIA , BULGARIA" se scuza " politicos "in vorbe , si nu fac " fapte " .Apoi numai " ciordel sa fii " pe 
banul public , ca sa nu vezi " interesul tau national " in structura NATO , care" astazi spune ceva , maine va spune altceva ca in DEMOCRATIA AMERICANA DIN ANII 45 , cand" 
rezistentii mureau in Carpati " asteptand " democratia " , iar altii mureau in 44 in Bucuresti si in Ploiesti . prin " bombardemante " , " asteptand " DEMOCRATIA " Asa si atunci, asa 
si acum " POLITRUCI DE SERVICIU Al MOMENTULUI IN INTERESUL LOR FINANCIAR PROPRIU " 


Autentifică-te sau înregistrează-te (inregistrare) pentru a trimite comentarii. 


RECOMANDĂRILE NOASTRE 


(cultura/Prof.-Constantin-Barbu-EMINESCU.- 
Istorisirea-celei-mai-cumplite-crime-din-istoria-Romaniei.-Ziua- 


(cultura/28-iunie-1883-Conducatorul-ziarului- 
Timpul-Mihai-Eminescu-este-arestat-la-33-de-ani-devenind-primul- 


ziarist-detinut-politic-al-Romaniei-48760) 


sechestrarii-si-arestarii-ilegale-a-ziaristului-Mihai-Eminescu-marti- 
28-iunie-1883-174967) 


(opinii/COSMAR-Mini-creiere-umane- 


crescute-in-laborator-torturate-pana-invata-sa- 


(stiri-sanatate/Profetia-cu-SOLZII-DE-PESTE-a-fost-reala- se-supuna-190258) 
Afectiuni-neobisnuite-ale-pielii-dupa-vaccinarea-Covid-19- 


Rapoarte-multiple-cu-studii-de-caz.-F OTO-cu-avertisment-mai- 
putin-pentru-Vasile-Banescu-care-are-recomandare-speciala-sa- 
deschida-ochii-190262) 


Secţiuni: BASARABIA (STIRI-BASARABIA) BUCOVINA (STIRI-BUCOVINA) CULTURA (CULTURA) ISTORIE (CULTURA-ISTORIE) OPINII (OPINII) PRIMAPAGINA(.) ȘTIRI 


(STIRI) 


Persoane: ADOLF HITLER (PERSOANE/ADOLF-HITLER-2193) CAROLAL II-LEA (PERSOANE/CAROL-AL-II-LEA-4420) FLORIN CONSTANTINIU (PERSOANE/FLORIN- 


CONSTANTINIU-198) MIHAI PELIN (PERSOANE/MIHAI-PELIN-9742) STALIN (PERSOANE/STALIN-350) 


Locaţii: BASARABIA (LOCATII/BASARABIA-398) BUCOVINA (LOCATII/BUCOVINA-115) ROMANIA MARE (LOCATII/ROMANIA-MARE-1980) 


Subiecte: 28 IUNIE 1883 (SUBIECTE/28-IUNIE-1883-9302) ANEXAREA BASARABIEI LA URSS (SUBIECTE/ANEXAREA-BASARABIEI-LA-URSS-6033) ANEXAREA BUCOVINEI DE 


NORD LA URSS (SUBIECTE/ANEXAREA-BUCOVINEI-DE-NORD-LA-URSS-8022) BASARABIA-BUCOVINA.INFO (SUBIECTE/BASARABIA-BUCOVINA.INFO-9303) SĂPTĂMÂNA 


PATIMILOR (SUBIECTE/SAPTAMANA-PATIMILOR-5543) ŢINUTUL HERȚA (SUBIECTE/TINUTUL-HERTA-8969) 


Organizații: ARMATA ROȘIE (ORGANIZATII/ARMATA-ROSIE-2794) 


Tip conținut: OPINII (TIP-CONTINUT/OPINII-3) 


TOP 5 AUTORI 


(autori/Andrei-Nicolae-170) (autori/Cronicar-623) (autori/lustina-Filimon-555) (autori/Alin-Alexandru-591) (autori/lrina-Bazon-175) 


4 ActiveNews 
Romania 


7 


( activenews D (https://t.me/activenewsro) 
NN “4 


Caută pagina noastră şi pe Telegram 


JOIN 


A 


VIDEONEWS 


Legendarul Radu Theodoru: Eminescu este Biblia Romanismului! 


Legendarul Radu Theodor... 


01:00 


00:00 


23:30 


23:10 


22:33 


21:45 


21:30 


21:10 


20:55 


20:30 


20:00 


19:21 


18:27 


17:30 


17:11 


ULTIMAORĂ 

SACRIFICIU RITUALIC LA CNN 
(opinii/SACRIFICIU-RITUALIC-LA- 


Cazul revoltător al fetelor românilor din 


Suedia, luate abuziv de asistența 


Academia Română ar putea rămâne 
fără Mugur Isărescu și actualul 


Luminta Arhire: "O, NEAMȚ FRUMOS! 
O, NEAMȚ FRUMOS! CU 


Pr. loan Istrati: Două cutremure cu 
epicentrul în rai - Sfinţii Apostoli Petru și 


6 Episcopia Hușilor despre cazul 
homosexualului violator Corneliu Onilă: 


7 Fenomen neobișnuit: un crater de 15 
metri adâncime și 30 lățime s-a format 


8 Evreii ultraortodocși au blocat cea mai 
mare autostradă din Israel, protestând 


O Părintele Bogdan Florin Vlaicu, dialog 
cu Dr. Pascal Sacre, despre istoria 


10 Trump îl calcă în picioare pe Biden și pe 
Internet (externe/Trump-il-calca-in- 


OPINII 


de Roland Cătălin Pena 


De la prietenul meu din copilărie Marcel Ivan, din neamul ale Bătrânaicu, aflu că Mihalache a avut un copil, pe Marcel, asistent / tehnician medical. 
(opinii/Istoria-Neamului-ale-Tasta-din-Vadastra-V-Rondurile-de-flori-din-Bucuresti-189649) 


de Adrian Patrusca 
vi 


S-a transformat singurul președinte american postbelic care nu a început nici un război în timpul mandatului său într-un Soim Belicos? 


În jurul promovatului ofițer SRI, devenit peste noapte pol de influență și putere, s-au adunat nenumărate „insecte” mai mici, subordonați slugarnici, turnători cu vocaţie, clienţi și 
profitori. Reţeaua profitorilor, ca și cea a victimelor, este de-a dreptul enormă. 


(opinii/Cornel-Nistorescu-Ce-facem-cu-oamenii-lui-Coldea-189640) 


de Alesandru Anghel 


Voluntarii pro vita din România trag un semnal de alarmă cu privire la faptul că medicii de la Clinica de Obstetrică - Ginecologie „Dominic Stanca” din cadrul Spitalului Clinic Judeţean 
de Urgenţă Cluj-Napoca au aprobat efectuarea unui așa-zis avort „terapeutic”, în cazul unei femei însărcinate în 24 de săptămâni. 


saptamani-6-luni-Rugati-va-pentru-loana-si-copilul-ei-189637) 

De ce unele grupări ale schismaticilor nepomenitori îl susțin pe preotul Ciprian Mega și filmul său anticlerical. De unde vine numele personajului Alexie în filmul "21 de rubini”? De ce 
nepomenitorii nu iau atitudine împotriva ereziilor lui Dorel Vișan? 


(opinii/MEGA-NEPOMENITORII-MISA-189629) 


„Piteşti digital”. 
(opinii/Marea-Resetare-si-Infrastructura-Cognitiva-Operatiunea-prin-care-se-urmareste-Controlul-asupra-Mintii- 189622) 


de Adrian Onciu 


Energia înseamnă viata. Energia scumpă înseamnă viata scumpă. lar adesea chiar sărăcie, mișcări sociale, instabilitate politică. 


(opinii/Adrian-Onciu-Clubul-Dependentilor-de-Petrol-si-Apocalipsa-Climatica-189616) 

IC XC NI KA: Mândria i-a dus la cădere - vacc. Nota bene ref. ce mai urmează.. Mândria “de-a doua’ -... 


((Q Profetia cu SOLZII DE PEȘTE a fost reală: Afectiuni neobișnuite ale pielii după vaccinarea Covid-19 - Rapoarte multiple cu studii de caz. FOTO cu avertisment, mai putin pentru 
Vasile Bănescu care are recomandare specială să deschidă ochii) 


(stiri-sanatate/Profetia-cu-SOLZII-DE-PESTE-a-fost-reala-Afectiuni-neobisnuite-ale-pielii-dupa-vaccinarea-Covid-19-Rapoarte-multiple- 
cu-studii-de-caz.-FOTO-cu-avertisment-mai-putin-pentru-Vasile-Banescu-care-are-recomandare-speciala-sa-deschida-ochii- 
190262#comentariu-288803) 


luliparte: Cred ca i s-a inchis Robinettul. :D 


(@ SACRIFICIU RITUALIC LA CNN) 
(opinii/SACRIFICIU-RITUALIC-LA-CNN-190276#comentariu-288802) 


Coronoia: "Fata cea mare, Sara, a cerut părinţilor să-i cumpere un smartphone si o trusă de machiaj” ... 


(@_Cazul revoltator al fetelor românilor din Suedia, luate abuziv de asistența socială de lângă părinți. Titus Corlățean, dezvăluiri inedite: o industrie care aduce bani grei din “rularea” si 
distribuirea copiilor — legături cu Grupul Bilderberg. VIDEO) 

190275#comentariu-288801) 


(@_Documente publicate de Arhivele Diplomatice ale Ministerului Afacerilor Externe despre Notele ultimative sovietice din 26-28 iunie 1940) 
(cultura-istorie/Documente-publicate-de-Arhivele-Diplomatice-ale-Ministerului-Afacerilor-Externe-despre-Notele-ultimative-sovietice-din- 

